**Miroslav Đukić** (serb. Мирослав Ђукић, s. 19. helmikuuta 1966) on serbialainen jalkapallovalmentaja ja entinen puolustaja. Joulukuusta 2019 lähtien hän on toiminut Sporting Gijónin päävalmentajana.

Ura
---

Đukić pelasi urallaan useissa seuroissa, myös Espanjan Primera Divisiónin Deportivo La Coruñassa sekä Valenciassa. Kaudella 1993–1994 Đukić oli Deportivon antisankari missaamalla rangaistuspotkun kauden päätösottelun loppuhetkillä. Rankkarimaalin myötä Deportivo olisi voittanut mestaruuden.

Jugoslavian maajoukkueessa Đukić pelasi 49 A-maaottelua ja oli mukana MM-kisoissa 1998 ja EM-kisoissa 2000. 

Peliuransa jälkeen Đukić on toiminut Serbian alle 21-vuotiaiden maajoukkuevalmentajana. 9. tammikuuta 2007 hänesta tuli FK Partizanin uusi päävalmentaja. Hän luotsasi Serbian juniorit hopealle alle 21-vuotiaiden EM-kilpailuissa 2007. Hän jätti tehtävänsä menestyksekkäiden kisojen jälkeen keskittyen Partizanin valmentamiseen. 

Đukić nimettiin 2007 Serbian A-maajoukkueen päävalmentajaksi MM2010-projektin loppuun saakka ulottuvalla sopimuksella.

Pekingin olympialaisissa 2008 Serbian joukkuetta luotsanneen Đukićin pesti maajoukkueluotsina jäi lyhyeksi hänen saatuaan potkut elokuussa 2008. Potkujen syynä oli Serbian jääminen alkulohkoon olympiajalkapallossa. 

Đukić siirtyi 2009 belgialaisseura Excelsior Mouscronin päävalmentajaksi. Menestys talousvaikeuksista kärsivässä seurassa jäi kuitenkin vaisuksi ja marraskuun alussa 2009 Đukić jätti tehtävänsä. Joulukuun lopussa 2009 seura joutui jättämään liigan talousongelmien seurauksena.

Đukić palasi valmennustehtäviin maaliskuussa 2011 runsaan vuoden tauon jälkeen, kun Espanjan liigan putoamiskamppailuun juuttunut Hércules CF palkkasi hänet päävalmentajakseen. Đukić ei onnistunut pelastamaan Hérculesia putoamiselta ja jätti seuran kauden jälkeen. Kesäkuussa 2011 hän allekirjoitti kolmivuotisen sopimuksen Segundassa pelanneen Real Valladolidin kanssa. Đukićin johdolla Valladolid sijoittui kaudella 2011/12 Segundassa kolmanneksi ja palasi kahden kauden tauon jälkeen pääsarjaan. Serbialainen luotsasi seuran ensimmäisellä liigakaudellaan sijalle 14 ja sarjapaikka säilyi. Kauden jälkeen Đukić ilmoitti jättävänsä seuran ja etsivänsä uusia haasteita uralleen.

Đukićista tuli kesäkuussa 2013 Valencian päävalmentaja. Seuran alkukausi ei ollut odotusten kaltainen ja serbivalmentaja sai joulukuun puolivälissä potkut. Viimeiseksi otteluksi jäi 3–0 tappioon päättynyt kamppailu Club Atlético de Madridia vastaan. Valencia oli potkujen hetkellä La Ligassa yhdeksäntenä.

Lokakuussa 2014 Đukićista tuli La Ligassa jumboksi juuttuneen Córdoban päävalmentaja. Hän ei saanut Córdoban pelia kulkemaan edeltäjäänsä paremmin ja edelleen sarjan jumbona ollut seura erotti hänet maaliskuussa 2015.

Tammikuussa 2017 Đukićista tuli Al Shababin päävalmentaja loppukauden kattavalla sopimuksella. Kauden jälkeen Đukić jätti seuran ja palasi kotimaahansa FK Partizanin päävalmentajaksi. Hän jätti seuran elokuussa 2018.

Đukić palasi Espanjaan joulukuussa 2019 valmentamaan Sporting Gijónia.

Saavutukset
-----------

* Serbian cup: 2018

Lähteet
-------

1. ↑  Djukic succède à Clemente (ranskaksi)
2. ↑  Djukic new Mouscron coach (englanniksi)
3. ↑  Đukić otišao iz Muskrona
4. ↑  Belgian jalkapalloliigan joukkue joutuu jättämään kauden kesken hs.fi (Archive.org)
5. ↑  Djukic übernimmt Schlusslicht Hercules (saksaksi)
6. ↑  Spain, Official, Djukic named Real Valladolid coach Footballpress.net
7. ↑  Djukic va partir
8. ↑  Djukic löst Valverde in Valencia ab (saksaksi)
9. ↑  Valencia sack Miroslav Djukic Goal.com (englanniksi)
10. ↑  Cordoba entlässt Ferrer - Djukic übernimmt (saksaksi)
11. ↑  Bottom La Liga club Cordoba sack manager Miroslav Djukic (englanniksi)
12. ↑  Dukic replaces Rutten as boss at Al Shabab (englanniksi)
13. ↑  Miroslav Đukić novi trener Partizana
14. ↑  Zoran Bata Mirković novi trener Partizana!
15. ↑  Miroslav Djukic, new Sporting coach (englanniksi)

  

Jugoslavian joukkue – Jalkapallon MM-kilpailut 1998
1 Kralj
2 Mirković
3 Đorović
4 Jokanović
5 Đukić
6 Brnović
7 Jugović
8 Savićević
9 Mijatović
10 Stojković
11 Mihajlović
12 Leković
13 Komljenović
14 Saveljić
15 Drulović
16 Petrović
17 Milošević
18 Govedarica
19 Stević
20 Stanković
21 Ognjenović
22 Kovačević
Valmentaja Santrač



|  |  |  |
| --- | --- | --- |
| Edeltäjä:**Miodrag JešićMarko Nikolić** | **FK Partizanin päävalmentaja**1/2007–12/20072017–8/2018 | Seuraaja:**Slaviša JokanovićZoran Mirković** |

|  |  |  |
| --- | --- | --- |
| Edeltäjä:**Javier Clemente** | **Serbian maajoukkueen päävalmentaja**12/2007–8/2008 | Seuraaja:**Radomir Antić** |

|  |  |  |
| --- | --- | --- |
| Edeltäjä:**Enzo Scifo** | **Excelsior Mouscronin päävalmentaja**6–11/2009 | Seuraaja:**Hans Galjé** |

|  |  |  |
| --- | --- | --- |
| Edeltäjä:**Esteban Vigo** | **Hérculesin päävalmentaja**3–6/2011 | Seuraaja:**Juan Carlos Mandiá** |

|  |  |  |
| --- | --- | --- |
| Edeltäjä:**Abel Resino** | **Real Valladolidin päävalmentaja**2011–2013 | Seuraaja:**Juan Ignacio Martínez** |

|  |  |  |
| --- | --- | --- |
| Edeltäjä:**Ernesto Valverde** | **Valencian päävalmentaja**7–12/2013 | Seuraaja:**Juan Antonio Pizzi** |

|  |  |  |
| --- | --- | --- |
| Edeltäjä:**Albert Ferrer** | **Córdoban päävalmentaja**10/2014–3/2015 | Seuraaja:**José Antonio Romero** |

|  |  |  |
| --- | --- | --- |
| Edeltäjä:**José Alberto** | **Sporting Gijónin päävalmentaja**12/2019– | Seuraaja:**–** |